ფორმა №1

სს გეს „საქრუსენერგო“ გიწვევთ ფასთა გამოკითხვის (კონკურსის) პროცედურაში მონაწილეობის მისაღებად
შესყიდვის ობიექტი: ოფისის სარემონტო სამუშაოების, საოფისე შენობაზე ლითონის კიბეების (კიბე №1 და კიბე №2) მიშენებისა და დამხმარე შენობის მშენებლობის სამუშაოების შესყიდვა

ქ. თბილისი                                                                                         11  აგვისტო 2026 წ.

1. სს გეს „საქრუსენერგო“, შემდგომში „შემსყიდველი“, ფლობს სახსრებს მითითებული სამუშაოების შესყიდვისათვის. აღნიშნული სახსრები გამოყენებული იქნება ამ პროცედურის ჩატარების შედეგად დადებული შესყიდვის შესახებ ხელშეკრულების შესრულების უზრუნველსაყოფად.
შემსყიდველი უფლებამოსილია, პრეტენდენტების შერჩევის მიზნით, შეაფასოს წარმოდგენილი განაცხადები და გამარჯვებული პრეტენდენტის გამოვლენიდან, არაუგვიანეს 10 (ათი) დღისა გააფორმოს მასთან შესყიდვის შესახებ ხელშეკრულება. ხელშეკრულების ენაა ქართული.

2. ზემოაღნიშნულიდან გამომდინარე, შემსყიდველი გიწვევთ ფასთა გამოკითხვის (კონკურსის) პროცედურაში მონაწილეობის მისაღებად და გთხოვთ წარმოადგინოთ თქვენი განაცხადი შემდეგი დოკუმენტებისა და თანდართული ფორმების შესაბამისად:
ა) განცხადება მონაწილეობაზე, ფორმა №2 (თან ერთვის);
ბ) ინფორმაცია ტექნიკური შესაბამისობისა და შესრულების ვადის შესახებ, ფორმა №3 (ტექნიკური დავალება - თან ერთვის);
გ) ინფორმაცია შესასრულებელი სამუშაოების მოცულობების შესახებ, ფორმა №4 (Excel ფორმატში თან ერთვის), სადაც მითითებულია თითოეული ლოტის ფარგლებში შესასრულებელი სამუშაოების ჩამონათვალი და მოცულობები, რომლის საფუძველზეც პრეტენდენტმა უნდა წარმოადგინოს შესაბამისი ფასები და განფასება;
დ) პრეტენდენტს უფლება აქვს განაცხადი წარმოადგინოს როგორც ერთ, ასევე რამდენიმე ლოტზე ერთდროულად. თითოეული ლოტის ფარგლებში წარმოდგენილი ფასი უნდა მოიცავდეს შესაბამისი ლოტით გათვალისწინებული სამუშაოების სრულად შესრულების ღირებულებას.
ანგარიშსწორება მიმწოდებელთან განხორციელდება ფაქტობრივად შესრულებული სამუშაოების შესაბამისად, 10 (ათი) საბანკო დღის ვადაში, შემსყიდველის უფლებამოსილი ინსპექტირების განმახორციელებელი პირის/პირების მიერ დამოწმებული ფორმა №2-ის, შესაბამისი მიღება-ჩაბარების აქტისა და ანგარიშ-ფაქტურის საფუძველზე.
დასაშვებია წინასწარი გადახდა. მოთხოვნილი ავანსის ოდენობა არ უნდა აღემატებოდეს სახელშეკრულებო ღირებულების 30%-ს.
ავანსის მოთხოვნის შემთხვევაში მიმწოდებელი ვალდებულია წარმოადგინოს საქართველოში ლიცენზირებული ბანკის მიერ გაცემული უპირობო და გამოუთხოვადი საბანკო გარანტია (სადაზღვევო კომპანიის მიერ გაცემული გარანტია არ მიიღება) მოთხოვნილი ავანსის შესაბამის ოდენობაზე, რომლის მოქმედების ვადა 90 (ოთხმოცდაათი) კალენდარული დღით უნდა აღემატებოდეს სამუშაოების დასრულების ვადას.
ხელშეკრულების გაფორმების შემდეგ მიმწოდებელი ვალდებულია 10 (ათი) საბანკო დღის განმავლობაში წარმოადგინოს საქართველოში ლიცენზირებული ბანკის მიერ გაცემული ხელშეკრულების შესრულების უზრუნველყოფის გარანტია ხელშეკრულების ღირებულების 3,5%-ის ოდენობით (სადაზღვევო კომპანიის მიერ გაცემული გარანტია არ მიიღება), რომლის მოქმედების ვადა 90 (ოთხმოცდაათი) კალენდარული დღით უნდა აღემატებოდეს სამუშაოების შესრულების ვადას.
პრეტენდენტი უნდა აკმაყოფილებდეს მითითებულ კრიტერიუმებს და წარმოადგინოს მოთხოვნილი ინფორმაცია და მისი დამადასტურებელი დოკუმენტაცია:
• ცნობა, რომ არ ერიცხება დავალიანება სახელმწიფო ბიუჯეტის წინაშე;
• ცნობა, რომ ქონებას არ აქვს დადებული ყადაღა;
• ცნობა, რომ არ მიმდინარეობს კომპანიის ლიკვიდაცია ან რეორგანიზაცია;
• ბოლო 5 (ხუთი) წლის განმავლობაში ანალოგიური სამუშაოების შესრულების გამოცდილების დამადასტურებელი დოკუმენტაცია (კონტრაქტორის ან ქვე-კონტრაქტორის რანგში), მათ შორის ხელშეკრულებები და მიღება-ჩაბარების აქტები;
• შეფასებას დაექვემდებარება მხოლოდ ის განაცხადები, რომლებიც პასუხობს მე-2 პუნქტში აღნიშნულ პირობებს, შეესაბამება ტექნიკურ დავალებას და შესყიდვისთვის გათვალისწინებულ თანხობრივ პარამეტრებს.

3. განაცხადი უნდა წარმოადგინოთ შემდეგ მისამართზე:
ქ. თბილისი, მარკ ბრონშტეინის №1, სს გეს „საქრუსენერგო“-ს შესყიდვების სამსახური.
4. განაცხადის მიღების ბოლო ვადაა 2026 წლის 25 აგვისტოს 17:00 საათი. აღნიშნული ვადის გასვლის შემდეგ წარმოდგენილი განაცხადი არ განიხილება.
5. წარმოდგენილი განაცხადები გაიხსნება 2026 წლის 25 აგვისტოს და შეფასდება არაუგვიანეს 2026 წლის 27 აგვისტოს, შემდეგ მისამართზე: ქ. თბილისი, მარკ ბრონშტეინის №1, სს გეს „საქრუსენერგო“.
6. განაცხადი წარმოდგენილი უნდა იყოს ქართულ ენაზე, მე-5 პუნქტში მითითებულ მისამართზე, დალუქულ კონვერტში, წინააღმდეგ შემთხვევაში განაცხადი არ განიხილება.
7. ფასები წარმოდგენილი უნდა იყოს ეროვნულ ვალუტაში (სხვა ვალუტაში წარმოდგენილი განაცხადი არ განიხილება).
8. განაცხადი ძალაშია მინიმუმ 30 (ოცდაათი) კალენდარული დღის განმავლობაში მისი წარმოდგენის დღიდან.
9. წარმოდგენილი განაცხადი უნდა შეესაბამებოდეს შემსყიდველის მიერ შემუშავებულ ტექნიკურ დავალებას, სამუშაოთა მოცულობებს და შესავსებ სახარჯთაღრიცხვო ცხრილს.
განაცხადი, რომელიც არ პასუხობს მე-2 და მე-3 პუნქტებში აღნიშნულ პირობებს, შესყიდვისთვის განსაზღვრულ ფინანსურ პარამეტრებს და ზემოაღნიშნულ მოთხოვნებს, იქნება უარყოფილი, როგორც ფასთა გამოკითხვის (კონკურსის) პროცედურისთვის დადგენილ მოთხოვნებთან შეუსაბამო, ხოლო შესყიდვის პროცედურაში მონაწილე პირი იქნება დისკვალიფიცირებული.
ასევე, სს გეს „საქრუსენერგო“-ს უფლება აქვს, შესყიდვის შესახებ ხელშეკრულების დადებამდე ნებისმიერ დროს შეაჩეროს ან შეწყვიტოს შესყიდვის განხორციელება, როდესაც ამის აუცილებლობა წარმოიქმნება მისგან დამოუკიდებელი და წინასწარ გაუთვალისწინებელი ობიექტური მიზეზების გამო.
10. თითოეულ ლოტზე გამარჯვებულად მიიჩნევა ის პრეტენდენტი, რომელიც სრულად აკმაყოფილებს საკონკურსო განაცხადითა და ტექნიკური დავალებით განსაზღვრულ მოთხოვნებს, წარმოდგენილი აქვს მოთხოვნილი დოკუმენტაცია და შესაბამის ლოტზე წარმოდგენილი აქვს უმცირესი ფასი.
11. სს გეს „საქრუსენერგო“-ს უფლება აქვს, საქართველოს კანონმდებლობის შესაბამისად, შეაჩეროს ან შეწყვიტოს შესყიდვის შესახებ დადებული ხელშეკრულების მოქმედება, თუ მიმწოდებლის მიერ წარმოდგენილი ინფორმაცია ან/და დოკუმენტაცია ყალბი აღმოჩნდება, აგრეთვე საქართველოს კანონმდებლობით გათვალისწინებულ სხვა შემთხვევებში.

წინამდებარე საკონკურსო განაცხადს თან ერთვის:
შესასრულებელი სამუშაოების საპროექტო დოკუმენტაცია; 
შესასრულებელი სამუშაოების მოცულობების დოკუმენტაცია; 
საოფისე შენობაზე ლითონის კიბეების (კიბე №1 და კიბე №2) მონტაჟთან დაკავშირებული სანებართვო დოკუმენტაცია; 
საპროექტო გეგმები და შესაბამისი ნახაზები; 
ფორმა №4 – შესასრულებელი სამუშაოების მოცულობები (Excel ფორმატში);
საექსპერტო დოკუმენტაცია. 

შენიშვნა: გთხოვთ გაითვალისწინოთ, რომ საპროექტო დოკუმენტაციის მე-2 გვერდზე წარმოდგენილ კიბე №2-ის ფოტომონტაჟში არსებული ტექნიკური უზუსტობა არ წარმოადგენს სამუშაოების შესრულების საფუძველს. სამუშაოები უნდა განხორციელდეს მხოლოდ წინამდებარე საკონკურსო დოკუმენტაციაზე თანდართული საპროექტო დოკუმენტაციის, ნახაზებისა და მოცულობების შესაბამისად.

დამატებითი ინფორმაციის მისაღებად გთხოვთ დაგვიკავშირდეთ:
შესყიდვების სამსახური – მობ: 595 00 33 33, 597 58 78 58



ფორმა N2



განცხადება მონაწილეობაზე

ფასთა გამოკითხვის (კონკურსის) პროცედურაში თქვენს ________________________________        
                                (მიეთითება მოწვევის თარიღი)
მოწვევასთან დაკავშირებით გაცნობებთ, რომ განზრახული გვაქვს მივიღოთ მონაწილეობა პროცედურაში და წარმოგიდგინოთ ჩვენი განაცხადი შემდეგი დოკუმენტების მიხედვით:

ა)    განცხადება მონაწილეობაზე, ფორმა N2 (თან ერთვის);
	ბ) ინფორმაცია ტექნიკური შესაბამისობის შესახებ, ფორმა N3 (ტექნიკური დავალება - თან ერთვის);
               გ)  ინფორმაცია შესასრულებელი სამუშაოს მოცულობების შესახებ, ფორმა N4 (თან ერთვის);
			
      ვადასტურებთ რა, რომ ჩვენ __________________  ვეთანხმებით თქვენს
                                               (მონაწილე პირის დასახელება)
               მოწვევაში აღნიშნულ ყველა პირობას, ვიღებთ ვალდებულებას გაგიფორმოთ ხელშეკრულება ჩვენს მიერ წარმოდგენილი პირობების შესაბამისად.

	წინამდებარე განაცხადი ძალაშია წარმოდგენიდან 30 (ოცდაათი) დღის განმავლობაში

მონაწილე პირის

	ხელმძღვანელის ხელმოწერა























ფორმა №3
ინფორმაცია ტექნიკური შესაბამისობისა და შესრულების ვადის შესახებ
ტექნიკური დავალება
შესყიდვის ობიექტი
შესყიდვის ობიექტს წარმოადგენს:
ოფისის სარემონტო სამუშაოების, საოფისე შენობაზე ლითონის კიბეების (კიბე №1 და კიბე №2) მიშენებისა და დამხმარე შენობის მშენებლობის სამუშაოების შესრულება.
სამუშაოები უნდა შესრულდეს შემსყიდველის მიერ განსაზღვრული ტექნიკური დავალების, სამუშაოთა მოცულობების (ფორმა №4), საპროექტო დოკუმენტაციის, საპროექტო გეგმების, მოქმედი სამშენებლო ნორმებისა და სტანდარტების, საქართველოს კანონმდებლობისა და შრომის უსაფრთხოების მოთხოვნების სრული დაცვით.
მიმწოდებელი ვალდებულია სამუშაოების დაწყებამდე ადგილზე გაეცნოს არსებულ მდგომარეობას, შეისწავლოს სამუშაოების შესრულების პირობები და გაითვალისწინოს ყველა გარემოება, რომელიც დაკავშირებულია სამუშაოების სრულყოფილად და ხარისხიანად შესრულებასთან.
მიმწოდებელი ვალდებულია გამოიყენოს მხოლოდ ახალი, ხარისხიანი და შესაბამისი დანიშნულების მასალები, ნაკეთობები და კონსტრუქციები, რომლებიც უნდა აკმაყოფილებდეს მოქმედი ნორმატიული დოკუმენტების მოთხოვნებს.
სამუშაოთა წარმოების პერიოდში მიმწოდებლის პერსონალის შრომის უსაფრთხოების, ტექნიკური უსაფრთხოების, ხანძარსაწინააღმდეგო უსაფრთხოების და გარემოს დაცვის მოთხოვნების დაცვაზე სრული პასუხისმგებლობა ეკისრება მიმწოდებელს.
მიმწოდებელმა სამუშაოთა მოცულობების (ფორმა №4) განფასებისას უნდა გაითვალისწინოს, რომ სამუშაოების შესრულებისთვის საჭირო ელექტროენერგიისა და წყლის ხარჯებს დაფარავს თავად მიმწოდებელი, რაზეც მხარეებს შორის გაფორმდება შესაბამისი აქტი.
მიმწოდებელი ვალდებულია უზრუნველყოს სამუშაოების შესასრულებლად საჭირო მუშახელის, მასალების, მექანიზმების, ხელსაწყოების, ტრანსპორტისა და სხვა აუცილებელი რესურსების მობილიზება.
მიმწოდებელი ვალდებულია სამუშაოები შეასრულოს წინამდებარე ტექნიკური დავალების, თანდართული საპროექტო დოკუმენტაციის, საპროექტო გეგმების, სამუშაოთა მოცულობებისა და ლითონის კიბეების მოწყობასთან დაკავშირებული სანებართვო დოკუმენტაციის შესაბამისად.

საგარანტიო ვალდებულება
მიმწოდებელი ვალდებულია შესრულებულ სამუშაოებზე უზრუნველყოს 36 (ოცდათექვსმეტი) თვიანი საგარანტიო ვადა, რომლის ათვლა დაიწყება მხარეთა შორის საბოლოო მიღება-ჩაბარების აქტის გაფორმების დღიდან.
საგარანტიო პერიოდში, თუ გამოვლინდება შესრულებულ სამუშაოებში მიმწოდებლის მიზეზით გამოწვეული ხარვეზი, დეფექტი ან ნაკლი, მიმწოდებელი ვალდებულია შემსყიდველის წერილობითი შეტყობინების საფუძველზე, საკუთარი ხარჯებით უზრუნველყოს გამოვლენილი ხარვეზის აღმოფხვრა.
საგარანტიო პერიოდში გამოვლენილი ხარვეზების აღმოფხვრასთან დაკავშირებულ ყველა ხარჯს, მათ შორის მასალების, სამუშაო ძალის, ტრანსპორტირებისა და სხვა საჭირო ღონისძიებების ხარჯებს, სრულად დაფარავს მიმწოდებელი.

სამუშაოების შესრულების ვადები
შესყიდვის ობიექტი დაყოფილია სამ ლოტად:
ლოტი №1 – საოფისე შენობაზე ლითონის კიბეების (კიბე №1 და კიბე №2) მოწყობის სამუშაოები
მიმწოდებელი ვალდებულია უზრუნველყოს აღნიშნული ლოტით გათვალისწინებული სამუშაოების დასრულება არაუგვიანეს 2026 წლის 30 ნოემბრისა.
ლოტი №2 – დამხმარე შენობის (ანგარის) მშენებლობის სამუშაოები
მიმწოდებელი ვალდებულია უზრუნველყოს აღნიშნული ლოტით გათვალისწინებული სამუშაოების დასრულება არაუგვიანეს 2026 წლის 30 ნოემბრისა.
ლოტი №3 – ოფისის სარემონტო სამუშაოები
ლოტი №3-ით გათვალისწინებული ოფისის სარემონტო სამუშაოების დაწყება უნდა განხორციელდეს მხოლოდ ლოტი №1-ით გათვალისწინებული სამუშაოების დასრულების შემდეგ, რათა თავიდან იქნეს აცილებული უკვე შესრულებული სარემონტო სამუშაოებისა და შენობის ფასადის დაზიანება.
ლოტი №3-ით გათვალისწინებული სამუშაოები უნდა დასრულდეს არაუგვიანეს 2026 წლის 15 დეკემბრისა.

დამატებითი ტექნიკური მოთხოვნები
1. ობიექტის დათვალიერება
პრეტენდენტი უფლებამოსილია, წინადადების წარმოდგენამდე, წინასწარი შეთანხმებით დაათვალიეროს სამუშაოების შესრულების ადგილი.
განაცხადის წარმოდგენით პრეტენდენტი ადასტურებს, რომ გაეცნო ობიექტზე არსებულ მდგომარეობას, საპროექტო დოკუმენტაციას, სამუშაოთა მოცულობებს, საპროექტო გეგმებსა და სხვა თანდართულ დოკუმენტაციას, ხოლო აღნიშნული გარემოებები სრულად აქვს გათვალისწინებული წარმოდგენილ ფასში.
შემდგომში აღნიშნული გარემოებების საფუძველზე დამატებითი ანაზღაურების მოთხოვნა ან სამუშაოების მოცულობის ცვლილების მოთხოვნა არ დაიშვება, გარდა იმ შემთხვევისა, როდესაც ასეთი ცვლილება გამოწვეულია შემსყიდველის წერილობითი დავალებით.

2. საპროექტო დოკუმენტაციის დაცვა
სამუშაოები უნდა შესრულდეს საკონკურსო განაცხადზე თანდართული საპროექტო დოკუმენტაციის, საპროექტო გეგმების, სამუშაოთა მოცულობების დოკუმენტაციისა და კიბეების მონტაჟთან დაკავშირებული სანებართვო დოკუმენტაციის შესაბამისად.
საპროექტო გადაწყვეტილებების ნებისმიერი ცვლილება დასაშვებია მხოლოდ შემსყიდველთან წინასწარი წერილობითი შეთანხმებით.

3. სამშენებლო ნარჩენები
სამუშაოების შესრულების პროცესში წარმოქმნილი სამშენებლო ნარჩენების შეგროვება, დატვირთვა, გატანა და კანონმდებლობის შესაბამისად განთავსება უზრუნველყოფილი უნდა იქნეს მიმწოდებლის მიერ საკუთარი ხარჯით.

4. ტერიტორიის მოწესრიგება
სამუშაოების დასრულების შემდეგ მიმწოდებელი ვალდებულია სამუშაო ტერიტორია სრულად გაასუფთაოს, გაიტანოს ყველა სამშენებლო ნარჩენი და ჩააბაროს შემსყიდველს მოწესრიგებულ მდგომარეობაში.

5. გამოყენებული მასალების ხარისხი
სამუშაოების შესრულებისას გამოყენებული ყველა მასალა, ნაკეთობა და მოწყობილობა უნდა იყოს ახალი, გამოუყენებელი, ქარხნული წარმოების და აკმაყოფილებდეს მოქმედი ნორმებისა და სტანდარტების მოთხოვნებს.
მოთხოვნის შემთხვევაში მიმწოდებელი ვალდებულია წარმოადგინოს გამოყენებული მასალების შესაბამისობის დამადასტურებელი დოკუმენტაცია.

6. სამუშაოების წარმოების ორგანიზება
მიმწოდებელი ვალდებულია სამუშაოების შესრულების გრაფიკი წინასწარ შეათანხმოს შემსყიდველთან და უზრუნველყოს სამუშაოების წარმოება ისე, რომ მინიმუმამდე იქნეს დაყვანილი საზოგადოების საქმიანობის შეფერხება და დაცული იყოს შრომის უსაფრთხოების მოთხოვნები.
7. პასუხისმგებლობა ქონების დაზიანებაზე
სამუშაოების შესრულების პროცესში საზოგადოების შენობის, ფასადის, საინჟინრო ქსელების, კეთილმოწყობის ელემენტების, მწვანე ნარგავების ან სხვა ქონების დაზიანების შემთხვევაში მათი სრულად აღდგენა განხორციელდება მიმწოდებლის მიერ საკუთარი ხარჯით.
8. სამუშაოების შესრულების თანმიმდევრობა
ვინაიდან შესყიდვა ხორციელდება სამ ლოტად, სამუშაოები უნდა შესრულდეს შემდეგი თანმიმდევრობით:
ლოტი №1 – საოფისე შენობაზე ლითონის კიბეების (კიბე №1 და კიბე №2) მოწყობის სამუშაოები – დასრულდეს არაუგვიანეს 2026 წლის 30 ნოემბრისა;
ლოტი №2 – დამხმარე შენობის (ანგარის) მშენებლობის სამუშაოები – დასრულდეს არაუგვიანეს 2026 წლის 30 ნოემბრისა;
ლოტი №3 – ოფისის სარემონტო სამუშაოები დაიწყოს მხოლოდ ლოტი №1-ით გათვალისწინებული სამუშაოების დასრულების შემდეგ და დასრულდეს არაუგვიანეს 2026 წლის 15 დეკემბრისა.
სამუშაოების აღნიშნული თანმიმდევრობა აუცილებელია, რათა თავიდან იქნეს აცილებული უკვე შესრულებული სარემონტო სამუშაოებისა და შენობის ფასადის დაზიანება.
მიმწოდებელი ვალდებულია სამუშაოები განახორციელოს ეტაპობრივად, შემსყიდველთან შეთანხმებით, მოქმედი სამშენებლო ნორმების, ტექნიკური მოთხოვნებისა და შრომის უსაფრთხოების წესების სრული დაცვით.

9. ფარული სამუშაოები
ფარული სამუშაოების (მათ შორის ნიადაგის ამოღების, საძირკვლის მოწყობის, არმირების, ანკერების მოწყობისა და სხვა შემდგომში დასაფარი სამუშაოების) შესრულების შემთხვევაში მიმწოდებელი ვალდებულია მათი დაფარვამდე არანაკლებ 2 (ორი) სამუშაო დღით ადრე წერილობით აცნობოს შემსყიდველს.
ფარული სამუშაოების დაფარვა დასაშვებია მხოლოდ შემსყიდველის უფლებამოსილი წარმომადგენლის მიერ მათი შემოწმებისა და შესაბამისი აქტის გაფორმების შემდეგ.
აღნიშნული მოთხოვნის დარღვევის შემთხვევაში შემსყიდველი უფლებამოსილია მოითხოვოს დაფარული სამუშაოების გახსნა და ხელახალი შემოწმება მიმწოდებლის ხარჯით.

10. სამუშაო ზონის უსაფრთხოება
სამუშაოების მიმდინარეობის პერიოდში მიმწოდებელი ვალდებულია უზრუნველყოს სამუშაო ზონის შემოღობვა, შესაბამისი გამაფრთხილებელი ნიშნების, უსაფრთხოების ბარიერებისა და სხვა საჭირო საშუალებების განთავსება, ასევე თანამშრომლებისა და მესამე პირთა უსაფრთხო გადაადგილება.

11. სამუშაოების შესაბამისობა
მიმწოდებელი ვალდებულია სამუშაოები შეასრულოს მოქმედი სამშენებლო ნორმების, ტექნიკური რეგლამენტების, უსაფრთხოების მოთხოვნებისა და საქართველოში მოქმედი კანონმდებლობის შესაბამისად.
სამუშაოების შესრულებისას გამოყენებული მასალები, კონსტრუქციები და შესრულებული სამუშაოების ხარისხი უნდა შეესაბამებოდეს საპროექტო დოკუმენტაციითა და ტექნიკური დავალებით განსაზღვრულ მოთხოვნებს.

პრეტენდენტი ადასტურებს, რომ გაეცნო წინამდებარე ტექნიკურ დავალებას, თანდართულ საპროექტო დოკუმენტაციას, სამუშაოთა მოცულობებს, საპროექტო გეგმებსა და სხვა თანდართულ დოკუმენტაციას და იღებს ვალდებულებას, გამარჯვების შემთხვევაში, უზრუნველყოს სამუშაოების შესრულება აღნიშნული მოთხოვნების შესაბამისად.
პრეტენდენტის უფლებამოსილი პირის
ხელმოწერა ______________________

ფორმა №4




ინფორმაცია შესასრულებელი სამუშაოების მოცულობებისა და ფასების შესახებ
შესყიდვის ობიექტი:
ოფისის სარემონტო სამუშაოების, საოფისე შენობაზე ლითონის კიბეების (კიბე №1 და კიბე №2) მიშენებისა და დამხმარე შენობის მშენებლობის სამუშაოების შესყიდვა.
პრეტენდენტის დასახელება: _______________________________________
ლოტის №: _______________________________________
ლოტის დასახელება: _______________________________________
პრეტენდენტი ვალდებულია წინამდებარე ფორმაში და თანდართულ შესაბამის ლოტის სამუშაოების მოცულობებისა და ფასების ცხრილში სრულად განაფასოს შესაბამისი ლოტით გათვალისწინებული სამუშაოების მოცულობები.
წარმოდგენილი ფასი უნდა მოიცავდეს შესაბამისი ლოტით გათვალისწინებული სამუშაოების სრულად, ხარისხიანად და ტექნიკური დავალების შესაბამისად შესრულებისთვის აუცილებელ ყველა ხარჯს, მათ შორის:
მასალების ღირებულებას;
შრომითი რესურსების ხარჯებს;
ტრანსპორტირების ხარჯებს;
მექანიზმების, ტექნიკისა და ხელსაწყოების გამოყენების ხარჯებს;
სამუშაოების შესრულებასთან დაკავშირებული ელექტროენერგიისა და წყლის ხარჯებს;
ნარჩენების გატანისა და ტერიტორიის მოწესრიგების ხარჯებს (საჭიროების შემთხვევაში);
გადასახადებსა და მოსაკრებლებს;
სამუშაოების სრულყოფილად შესრულებისთვის აუცილებელ ყველა სხვა ხარჯს.







თანდართული დოკუმენტები:
წინამდებარე ფორმა №4-ს თან ერთვის სამუშაოების მოცულობებისა და ფასების დეტალური ცხრილები Excel-ის ფორმატში, წარმოდგენილი სამი ცალკეული ცხრილის სახით, შესაბამისი ლოტების მიხედვით:
ლოტი №1-ის სამუშაოების მოცულობებისა და ფასების ცხრილი;
ლოტი №2-ის სამუშაოების მოცულობებისა და ფასების ცხრილი;
ლოტი №3-ის სამუშაოების მოცულობებისა და ფასების ცხრილი.
პრეტენდენტი ვალდებულია შესაბამისი ლოტის მიხედვით შეავსოს და სრულად განაფასოს თანდართული სამუშაოების მოცულობებისა და ფასების ცხრილი და აღნიშნული ცხრილი წარმოადგინოს საკონკურსო წინადადების შემადგენლობაში.

შენიშვნა:
პრეტენდენტი ადასტურებს, რომ ფორმა №4-ში და თანდართულ სამუშაოების მოცულობებისა და ფასების ცხრილებში მითითებული ფასები მოიცავს შესაბამისი ლოტით გათვალისწინებული სამუშაოების სრულად, ხარისხიანად და ტექნიკური დავალების შესაბამისად შესრულებისთვის საჭირო ყველა ხარჯს, მათ შორის მასალების, შრომითი რესურსების, ტრანსპორტირების, მექანიზმების, ტექნიკისა და ხელსაწყოების გამოყენების, აგრეთვე სხვა დაკავშირებული ხარჯების ჩათვლით.
ფორმა №4-ში და თანდართულ ცხრილებში წარმოდგენილი ფასი წარმოადგენს შესაბამისი ლოტით გათვალისწინებული სამუშაოების სრულ ღირებულებას და დამატებითი ანაზღაურების მოთხოვნა დაუშვებელია, გარდა იმ შემთხვევისა, როდესაც დამატებითი სამუშაოების შესრულება გამოწვეულია შემსყიდველის წერილობითი დავალებით ან მხარეთა წერილობითი შეთანხმებით.
პრეტენდენტი ასევე ადასტურებს, რომ მის მიერ წარმოდგენილი ფასები მოიცავს ტექნიკური დავალებითა და სამუშაოების მოცულობების ცხრილებით გათვალისწინებულ ყველა ძირითად, დამხმარე და ფარულ სამუშაოს, მიუხედავად იმისა, ცალკე არის თუ არა ისინი გამოყოფილი ფასების ცხრილში.

პრეტენდენტის უფლებამოსილი პირი
სახელი, გვარი: ___________________________
თანამდებობა: ___________________________
ხელმოწერა: ___________________________
თარიღი: ___________________________


